Rasels Vestbruks

**Rasels Vestbruks III** (; dzimis  Longbīčā, Kalifornijas štatā, ASV) ir amerikāņu basketbolists, spēlē saspēles vadītāja pozīcijā, bijis ASV basketbola izlases dalībnieks. 2025. gadā pārstāv Nacionālās basketbola asociācijas (NBA) klubu Sakramento "Kings". 2016.—2017. gada NBA sezonas vērtīgākais spēlētājs. Šajā pašā sezonā viņš spēja sasniegt *tripple-double* līmeni sezonas vidējos statistikas rādītājos, kļūstot par otro spēlētāju vēsturē aiz Oskara Robertsona, kas to paveicis (atkārtoja šo sasniegumu arī divās sekojošajās sezonās). 2021. gada maijā R. Vestbruks kļuva par karjeras laikā visvairāk *tripple-double* veikušo spēlētāju līgas vēsturē, apsteidzot O. Robertsonu.

## Karjera
Aizvadīja divas sezonas augstskolu basketbolā, pārstāvot spēcīgo UCLA komandu *Bruins*. Abās sezonās komanda sasniedza *[[NCAA]] Final Four*.

### NBA
Pēc diviem gadiem augstskolā R. Vestbruks pieteicās NBA draftam, kur Sietlas "SuperSonics" viņu izvēlējās 2008. gada NBA drafta pirmajā kārtā ar kopējo 4. kārtas numuru.

Komandai nomainot nosaukumu un atrašanās vietu, kopš savas pirmās sezonas NBA R. Vestbruks pārstāv Oklahomasitijas "Thunder". Jau savā pirmajā NBA sezonā viņš vairumā komandas spēļu devās laukumā sākumsastāvā, aizvadot vidēji 32,5 minūtes spēlē, kas ir ļoti augsts rādītājs debitantam.  viņš sasniedza *[[triple double]]* (divciparu skaitlis trijos statistikas elementos), gūstot 17 punktus, savācot 10 atlēkušās bumbas un 10 reizes rezultatīvi piespēlējot. Viņš kļuva par pirmo līgas debitantu, kas savā debijas sezonā ir guvis *triple double*, kopš Krisa Pola sasnieguma 2005.—2006. gada NBA sezonas laikā. Tāpat šajā sezonā viņš tika iekļauts sezonas labāko debitantu simboliskajā pirmajā izlasē.

Četras reizes piedalījies NBA Visu zvaigžņu spēlē (2014. gadā izlaida traumas dēļ). 2015. gada NBA Visu zvaigžņu spēlē tika atzīts par labāko spēlētāju, jo guva 41 punktu, kas ir otrs augstākais sasniegums pēc Vilta Čemberlena 42 punktiem 1962. gadā.

2014.—2015. gada NBA sezonā, kad "Thunder" līderis Kevins Durants cīnījās ar traumām (līdz martam piedalījās tikai 27 spēlēs), R. Vestbruks kļuva par komandas vadošo punktu guvēju. 6. februārī viņš aizvadīja rezultatīvāko spēli karjerā, gūstot 48 punktus zaudējumā pret Ņūorleānas "Pelicans". Divas dienas iepriekš, uzvarētā spēlē pret šo pašu komandu, viņš iemeta 45 punktus. 4. martā R. Vestbruks savu karjeras augstāko rezultativitātes rekordu uzlaboja līdz 49 punktiem, tai pašā uzvarā pār Filadelfijas "76ers", uzstādot arī rekordu atlēkušajās bumbās (16). Šis bija spēlētāja ceturtais pēc kārta gūtais *tripple double* (iepriekšējais spēlētājs, kas sasniedza šādu rādītāju, bija Maikls Džordans 1989. gadā). Pēc šīm spēlēm R. Vestbruks izvirzījās līgas rezultatīvāko spēlētāju ranga pirmajā vietā, apsteidzot Džeimsu Hārdenu. Iespaidīgo sēriju turpinot, 8. martā viņš veica savu jau piekto *tripple double* pēdējās sešās spēlēs, uzvarā pār Toronto "Raptors" sasniedzot arī savu karjeras rekordu un kluba rekordu rezultatīvajās piespēlēs — 17. 12. aprīlī zaudētajā spēlē pret Indiānas "Pacers" R. Vestbruks guva 54 punktus, atkal uzlabojot savu karjeras rezultativitātes rekordu (tas ir arī atkārtots kluba rekords). Sezonas noslēgumā viņš kļuva par līgas rezultatīvāko spēlētāju (28,1 punkts vidēji spēlē), tomēr komanda pirmo reizi pēc vairākiem gadiem nekvalificējās izslēgšanas spēlēm, paliekot 9. vietā Rietumu konferencē.

2016.—2017. gada NBA sezonas vērtīgākais spēlētājs. Šajā sezonā viņš kļuva par otro spēlētāju vēsturē (aiz Oskara Robertsona 1962. gadā), kas vidējos sezonas rādītājos sasniedza *tripple-double* (vairāk nekā 10 punktu, atlēkušo bumbu un rezultatīvu piespēļu vidēji spēlē), kā arī uzstādīja jaunu līgas rekordu pēc spēlēm ar sasniegtu *tripple-double* (42). Līdzīgu sasniegumu R. Vestbrukam izdevās atkārtot arī divās sekojošajās sezonās, atkal sasniedzot vidējos sezonas rādītājos *tripple-double*. Abos gados viņš kļuva arī par sezonas labāko piespēlētāju līgā.

2019. gada 2. aprīlī, uzvarā pret Losandželosas "Lakers" (119—103) R. Vestbruks guva 20 punktus, savāca 20 atlēkušās bumbas un iedeva 21 rezultatīvu piespēli, tādējādi kļūdams par tikai otro spēlētāju līgas vēsturē (aiz Vilta Čemberlena 1968. gadā), kam izdevies šāds sasniegums.

2019. gada 16. jūlijā "Thunder" aizmainīja komandas līderi R. Vestbruku uz Hjūstonas "Rockets" pret Krisu Polu, divām pirmās kārtas drafta tiesībām un vairākām citām drafta izvēlēm. Pēc vienas sezonas "Rockets", kur viņš spēlēja kopā ar citu superzvaigzni un savu bijušo komandas biedru "Thunder" sastāvā Džeimsu Hārdenu, izplatījās informācija, ka spēlētājs gribētu mainīt komandu. 2020. gada 2. decembrī R. Vestbruks tika aizmainīts uz Vašingtonas "Wizards" pret Džonu Volu un nākotnes pirmās kārtas drafta izvēli.

R. Vestbruks sasniedza *tripple-double* statistikas rādītājos jau pirmajā spēlē "Wizards" sastāvā un nostiprinājās līgas līderpozīcijās pēc kopējā *tripple-double* skaita. 2021. gada 30. marta uzvarētā spēlē pret Indiānas "Pacers" (132—124) guva 35 punktus, 14 atlēkušās bumbas un 21 rezultatīvu piespēli, pirmo reizi līgas vēsturē sasniedzot šādu statistiku vienā spēlē. Savukārt 4. maija uzvarā pret Indiānas "Pacers" (154—141) viņš sasniedza citu iespaidīgu *tripple-double*: 14 punkti, 21 atlēkusī bumba (karjeras rekords) un 24 rezultatīvas piespēles. R. Vestbruka individuāli spožais sniegums sakrita ar "Wizards" labiem rezultātiem sezonas otrajā pusē, kad komanda, no vienas no pēdējām vietām līgas rezultātu tabulā, strauji uzlaboja pozīcijas, kvalificējoties *play-in* spēlēm. 2021. gada maijā R. Vestbruks kļuva par karjeras laikā visvairāk *tripple-double* veikušo spēlētāju līgas vēsturē, apsteidzot O. Robertsonu, kura "nepārspējamais" rekords bija 181 šāda spēle.

2021. gada augustā R. Vestbruks pēc vienas aizvadītas sezonas "Wizards" sastāvā tika aizmainīts uz Losandželosas "Lakers" plašā piecu komandu maiņas darījumā. "Lakers" sastāvā R. Vestbruks pamazām ieņēma rezervista lomu, samierinoties ar to, ka vairs nav pirmā lieluma zvaigzne un kļūdams par komandas produktīvāko spēlētāju, kas dodas laukumā no rezervistu soliņa, savā otrajā sezonā gūdams vairāk nekā 15 punktus vidēji spēlē. 2023. gada februārī viņš trīs komandu maiņas darījuma rezultātā nonāca Jūtas "Jazz", ar kuru vienojās par līguma pārtraukšanu. 22. februārī viņš noslēdza līgumu ar otru Losandželosas komandu "Clippers". Ar zvaigznēm bagātajā "Clippers" sastāvā R. Vestbruks tāpat biežāk devās laukumā no rezervistu soliņa, bet 2023.—2024. gada NBA sezona kļuva par mazrezultatīvāko viņa karjerā.

Pēc šīs sezonas, 2024. gada jūlijā, viņš vēlreiz tika aizmainīts uz Jūtas "Jazz" (kopā ar drafta tiesībām uz Balšu Koprivicu pret Krisu Dannu), un vēlreiz pārtrauca līgumattiecības. Dažas dienas vēlāk R. Vestbruks kā brīvais aģents pievienojās citai Rietumu konferences komandai Denveras "Nuggets". 19. novembra uzvarā ar 122—110 pret Memfisas "Grizzlies" viņš sasniedza savu 200. *tripple-double* karjerā (12 punkti, 10 atlēkušās bumbas, 14 rezultatīvas piespēles), kļūstot par pirmo spēlētāju līgas vēsturē ar 200 spelēm, kurās veikts *tripple-double.*

2025. gada oktobrī R. Vestbruks noslēdza viena gada līgumu par veterānu minimālo atlīdzību ar citu Rietumu konferences komandu Sakramento "Kings".

### ASV izlase
Kopā ar ASV izlasi izcīnīja zelta medaļu 2010. gada Pasaules čempionātā un .

## Statistika NBA

### Regulārā sezona

### Izslēgšanas spēles

## Atsauces

## Ārējās saites